ming030890/wiki-yue-high-quality huggingface dataset:
加惠民道

加惠民道（Ka Wai Man Road）係香港香港島堅尼地城一條路，北面連住域多利道，南面連住西環邨，係出入西環邨嘅主要道路。
加拉塔沙雷

加拉塔沙雷係土耳其嘅一間運動會，以足球部比較出名球會，足球部而家踢緊土耳其超級足球聯賽。
除咗足球部，加拉塔沙雷重有籃球部同埋排球部。
加拉塔沙雷排球隊

加拉塔沙雷排球隊（英文：Galatasaray S.K. Volleyball）係土耳其伊斯坦堡嘅職業排球球會，依家打緊土耳其排球聯賽。
併查集

併查集（英文：disjoint-set data structure）係數據結構一種。
一個併查集會儲住若干個不交（彼此之間冇任何共同元素）嘅集。
併購

併購，意思係合併與收購（Mergers and acquisitions，縮寫 M&A），係策略管理、企業財務同埋管理嘅術語，指一啲唔通過開子公司或者合資公司嘅方式，而係通過購買、售賣、拆分同埋合併唔同公司或者類似嘅實體，以幫助企業喺自己嘅其領域、行業或者產地等方面快速成長。
實際操作上，「合併」同埋「收購」之間嘅區別越來越細。會計上喺國際財務報導準則第三號公報-企業合併，對於企業併購有更明確嘅定義。企業合併係收購者對一個或多個企業攞到控制權嘅交易或其他事項。呢啲交易有時稱為真實合併或者對等合併，呢啲名詞亦喺國際財務報導準則中所稱企業合併嘅範圍入面。
併發症

併發症（英文：Complication）指嚮病嘅發展過程入便連續反應而造成嘅結果，亦可以指因為病人嚮接受緊醫療或者護理嗰陣，因為一種病合併引發其他嘅一種或者幾種病。
使乜驚 大兩Gen

《使乜驚 大兩Gen》（Too Young To Be Old）係香港奇妙電視製作嘅真人騷節目，由邵音音、黃文慧、鄺芷凡、林鈺洧、黃溢濠、吳智杰、湯加文主持，由2018年1月7號到4月22號逢禮拜日21:00－21:25喺奇妙77台首播。主持分做「大Gen」同「細Gen」兩個世代組別，分別體驗對方嘅生活模式。
併集

併集（∪）（亦稱union、粵拼：ju1 ni4 an4）係集合論嘅一個概念。A同B嘅併集，代表屬A、屬B或者兩隻都屬，兼唔屬其他元素。
使命召喚：戰爭地帶 2.0

使命召喚：戰爭地帶 2.0（英文：Call of Duty: Warzone 2.0）係動視喺2022年11月出嘅一隻大逃殺遊戲，使命召喚：戰爭地帶嘅續集。
使徒

使徒（apostles），天主教叫宗徒，係基督教入面指受差遣嘅人，特別係指耶穌揀出嚟嘅「十二使徒」。
使君子

使君子（粵拼：si2 gwan1 zi2；學名：Quisqualis indica）；重可以寫做史君子（si2 gwan1 zi2）；喺英美澳加嗰邊嗌佢係「Rangoon Creeper」；中國北話地區嗌佢係四君子（sei3 gwan1 zi2；簡化字：四君子）；佢係使君子科使君子屬嘅一種攀援狀藤木，原產地喺亞洲嘅熱帶地區。而家喺臺灣、中國嘅華南地區、印度、緬甸到菲律賓嗰帶都可以搵到。大多數生喺海拔1000－2500米嘅山地同路邊、平地等有陽光嘅灌木林入面。

形態
呢樖嘢一般喺夏天同秋天開花。

用途
使君子可以用嚟做垂直綠化，而佢啲核果可以用嚟做驅腸胃嘅寄生蟲藥。
前1060年代

前1060年代係指前1069年去到前1060年之間嗰十年嘅年代。
前9世紀

前9世紀係前900年至到前801年嗰一百年嘅世紀。

大件事
希臘字母創製，喺希臘本土開始用。
于鏡波

于鏡波（1919年—2015年2月27號）又名于元平，係香港生意人，前熊谷組（香港）有限公司（而家叫香港建設）主席。佢喺瀋陽出世，1949年去香港，靠做建築生意發達。

屋企
于鏡波有過三段婚姻，育有兩個仔同兩個女。佢嘅細女于文鳳係演員，同周星馳拍過拖。

逝世
于鏡波喺2015年2月27號凌晨病逝，享年96歲。
云海清

云海清係香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。
互利共生

互利共生（英文：mutualism）係指一個生態系入面兩種生物合作，並且令雙方都得到利益。
于闐

于闐，又寫做于寘，係中國西部嘅古國，位置喺新疆塔里木盆地南面，喺公元56年立國，1006年畀喀喇汗國滅國。
呢篇于闐係關於國嘅楔位文章，重未寫完嘅。麻煩你幫手充實佢。
互助

互助係中國青海海東一個土族自治縣，人口34萬。
于逸堯

于逸堯（英語：Yu Yat Yiu，1969年1月12號—），係一名香港作曲人、填詞人、編曲人兼音樂監製，亦係音樂製作公司人山人海創辦人兼主要成員之一，籍貫河北保定。
于闐縣

于闐（維吾爾文：كېرىيە ناھىيىسى‎‎）係中國新疆和闐地區嘅一個縣。
于默奧

于默奧係瑞典西博滕省嘅首府，人口大約13萬。
云母

云母（粵拼：wan4 mou5；中古漢語拼音：yon）係中古漢語聲母，屬喉音，係次濁聲母。佢喺後世三十六字母中，同切韻嘅以母合併成喻母，但佢同以母嘅區別係，云母嘅韻母都係三等韻，所以云母又叫喻三（jyu6 saam1）。

擬音
通常擬音會將云母擬成零聲母，由於喻三歸匣，喺擬早期中古漢語時，有啲學家將佢擬成匣母/ɦi/。

上古來源
喺上古音研究，有個定論叫喻三歸匣，亦即云母係分化自匣母嘅，由於佢處於三等韻嘅介音，令介音獲得顯性地位，而深喉濁擦嘅匣母變成隱性地位，令佢嘅聲母丟失，變成零聲母。

喺粵語嘅演變
云母喺標準粵語多數變成零聲母，剩係有「熊、雄」呢兩隻字讀h，「乎」讀f，呢個反映咗佢嘅上古痕跡。喺聲調上，云母派陽聲調。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語嘅零聲母來自於喻（云、以）、影、匣（齊撮合三呼）、疑（齊撮合三呼）、溪、日六母。

喺吳語嘅演變
吳語同粵語一樣，維持喺零聲母。

喺普通話嘅演變
普通話同粵語一樣，維持喺零聲母。少數字，如「彙」讀h，「熊、雄」讀x，「榮、嶸」讀r。

喺日文嘅演變
無論吳音漢音，都讀あ行。

喺韓文嘅演變
同粵語一樣，歸入零聲母。

喺越南文嘅演變
大部分讀v，少部分讀h。聲調上，平聲喺陰調，仄聲喺陽調。
前330年代

前330年代係指前339年去到前330年之間嗰十年嘅年代。
前330年

前330年係平年。

大件事
波斯君主大流士三世畀自己嘅總督貝蘇斯殺害。
伊楚斯肯文

伊楚斯肯文（Etruscan language），係種已經再冇人講嘅語言，舊時喺意大利中部嘅城邦國家伊楚利亞度用。
伊榮街

伊榮街（英文：Irving Street）係香港銅鑼灣一條單程路，由禮頓道開始，去到邊寧頓街同渣甸街交界，途經銅鑼灣電車總站同富豪香港酒店。街名係紀念香港頭一任教育司（教育局前身）伊榮（Edward Alexander Irving）。
伊林加

伊林加係坦桑尼亞一座城，伊林加區首府，人口15萬。
伊柳埃卡

伊柳埃卡（西班牙文：Illueca）係西班牙亞拉岡薩拉戈薩省一座城，住3千人。
伊榮

伊榮（英文：Edward Alexander Irving，1870年7月24號—1958年1月24號），係香港最後一任「教育司監督學院」同頭一任教育司（教育局前身），1901年到1924年在任。
香港伊榮街個名就係紀念佢。
伊林加區

伊林加區係坦桑尼亞嘅一個區，喺國土中部，首府伊林加。
伊根町

伊根町（粵拼：ji1 gan1 ding1，日文：伊根町／いねちょう Ine chō */?）係日本京都府嘅其中一個町。面積61.95平方公里，2020年人口有1,878人，人口密度每平方公里30.3人。
伊楚斯肯文明

伊楚斯肯文明（Etruscan civilization），係舊時伊楚斯肯地區（而家嘅意大利半島同科西嘉島）喺公元前12世紀至前1世紀發展出嚟嘅文明，呢個文明嘅發展範圍圍繞住意大利半島嘅中北部。
南風原町

南風原町（日文：南風原町／はえばるちょう Haebaru chō */?，琉球文：南風原／フェーバル Hweebaru）係日本沖繩縣島尻郡嘅一個町。
南風站

南風站（粵拼：naam4 fung1 zaam6；英文：Nanfeng Station）；規劃時期嗌過華南大橋站（waa4 naam4 daai6 kiu4 zaam6；Huanan Bridge Station）同南風西路站（naam4 fung1 sai1 lou6 zaam6；Nanfeng Road West Station）；佢係海珠有軌電車嘅車站，喺閱江中路同會展西路嘅交界北邊江邊附近，隔籬冇幾遠就係華南大橋。呢個站喺2014年12月31號朝早9點正式開通。

車站嘅結構
南風站嘅月台
呢個站係地面嘅側式月台車站。售票機喺月台兩邊嘅中間嗰度。
南風隧道

南風隧道係香港一隧道，專行港鐵南港島綫，喺聶高信山下，金鐘站同海洋公園站之間。南面隧道入口近住南風道，所以個名叫南風隧道。
南香織

南香織 ，係日本嘅一個女藝人同埋配音員。
南風至柏架電纜隧道

南風至柏架電纜隧道（英文：Nam Fung - Parker Cable Tunnel）係香港一條放電纜嘅隧道，由香港電燈晌1990年開始起，1993年開始用。隧道由香港島黃竹坑南風道去到鰂魚涌柏架山，穿過聶歌信山、渣甸山、畢拉山同柏架山，長5.7公里，比大老山隧道重要長，係香港最長隧道。隧道入面有兩組275千伏大電纜，將電力由南丫發電廠送到港島東區。
南風道

南風道（英文：Nam Fung Road），係香港黃竹坑嘅一條馬路，由黃竹坑道同香港仔隧道入口交界開始，去到深水灣道。
南風窗

南風窗（粵拼：naam4 fung1 coeng1）係中國嘅時事政治類綜合雙週刊雜誌。1985年創刊，由廣州日報社發行。
南風車星系

南風車星系 （Messier 83）係喺長蛇座嘅一嚿棒旋星系，喺1781年畀查理斯·梅西亞收錄喺佢嘅天體目錄入面。
劉婉儀

劉婉儀，香港親中派政治人，2023年香港區議會選舉後被政府委任做區議員。
劉婉婷

劉婉婷（簡化字：刘婉婷，1989年2月16號—）係中華人民共和國女子網球手，北京人。

球員生涯
劉婉婷係右手揸拍（雙手反手），2006年轉打職業賽事。
劉子業

劉子業（449年2月25號—466年1月1號），係劉宋第六位皇帝，464年到466年在位，史稱宋前廢帝。
劉嬰

孺子嬰係漢朝皇室成員，係漢宣帝劉詢嘅玄孫、楚孝王劉囂嘅曾孫，喺佢兩歲嗰陣就俾外戚王莽拉佢嚟做皇帝。但係因為年紀太細，未有正式登基，純粹係皇太子。王莽嗌自己做攝皇帝，實際已經係皇帝，只係喺見孺子嬰嗰陣至話自己係臣。即係話，孺子嬰實際係傀儡。
8年，王莽將「攝皇帝」稱號改稱「假皇帝」；同年，王莽索性自己做皇帝，國號「新」，劉嬰就變成定安公，長期游手好閒咁住喺宮入面。
王莽將年幼嘅劉嬰隔絕，任何人包括奶媽都唔准同佢談話，搞到劉嬰大個咗之後，連雞、牛、羊等動物都認唔到，知識面同細路仔冇分別。
25年2月，劉嬰喺王莽被殺之後俾人捉咗去，喺臨涇被立為皇帝。但一個月之後又俾人攻打，最後俾亂兵殺咗。
劉子碩

劉子碩（英文：Zac Liu，1998年6月11號—）係臺灣出身嘅香港前男藝人，喺臺中市出世同成長，2018年7月到香港發展。2020年11月份淡出香港娛樂圈，返臺灣轉戰網紅市場。
劉子禮

劉子禮（粵拼：lau4 zi2 lai5，Lau Tsz Lai，1990年11月4號—）係香港籃球員，喺香港出世，而家[咩時候？]香港男子籃球代表隊嘅成員。
劉子歌

劉子歌（簡化字：刘子歌，Liú Zǐgē，1989年3月31號—）係中國女泳手，遼寧本溪人。劉子歌同焦劉洋、齊暉、龐佳穎並稱為「中國女子游水隊嘅第二代四朵金花」，係2008年夏季奧林匹克運動會、2013年世界游泳錦標賽女子200米蝶式冠軍同世界紀錄保持者（2分01秒81），女子100米蝶式亞洲紀錄保持者（56秒07）。

簡歷
2008年，劉子歌喺中國「2008全國游泳冠軍賽暨奧運選拔賽200米蝶式」比賽以2分07秒76力壓焦劉洋攞到首名同埋奧運參賽資格。8月14號喺北京舉行嘅奧運會女子200米蝶式決賽以2分04秒18攞到金牌，破埋澳洲傑茜卡·席佩爾原先保持嘅2分05秒40世界紀錄，係嗰屆奧運會中國隊唯一一嚿游水金牌。
2009年10月，劉子歌喺濟南舉行嘅第十一屆全運會代表上海參賽，喺10月21號嘅女子200米蝶式決賽以2分01秒91破世界紀錄，攞到金牌。11月喺瑞典斯德哥爾摩舉行嘅國際泳聯短池世界盃女子200米蝶式賽事以2分02秒50攞到金牌，破咗嗰項嘅短池世界紀錄。
2012年，劉子歌喺英國倫敦舉行嘅2012年夏季奧林匹克運動會狀態麻麻，女子200米蝶式賽事入到決賽只係攞到第八名。
2013年，劉子歌喺巴薩隆拿舉行嘅世界游泳錦標賽女子200米蝶式賽事以2分04秒59攞到冠軍。

個人生活
2016年9月，27歲嘅劉子歌同50歲嘅恩師金煒結婚。
呂耀東

呂耀東，香港親中派政治人物，係嘉華集團老細呂志和嘅大仔，目前負責銀河娛樂嘅業務。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。
呂聯鳴

呂聯鳴（英文：Barry Lu），香港建制派（商界親中派）政治人、生意人（建南行總經理），建南行呂和家族後人（老頭係呂榮旭）。

選舉經歷
喺2021年9月，佢當選成為香港特别行政區選舉委員會紡織及製衣界委員。之後佢喺李家超無提政綱嘅情況下，有份提名李家超參與2022年香港行政長官選舉。
呂良偉

呂良偉（英文：Ray Lui Leung Wai，1956年12月22號—），花名「呂哥」，係香港男演員，依家係一名商人。

生平
呂良偉係越南出世嘅華僑。佢亞爸原本係喺越南做生意，但十二歲嗰陣因為越南打仗，所以成家人移民香港。
呂良偉係喺七十年代由無綫電視藝員訓練班入行，出道頭幾年就憑住喺《上海灘》飾演「丁力」而出名，人人都叫佢做「丁力」。但就算後尾有好多機會擔正，佢都無超越到《上海灘》。1989年佢離開咗無綫。
呂良偉早響1980年左右已經拍港產片，但要到十幾年後，佢先至靠《跛豪》成功。《跛豪》喺1991年上映嗰陣票房收三千八百幾萬，係呂良偉最賣得嘅戲，重被提名金像獎影帝。但嗰屆佢爭輸咗畀曾志偉，所以佢隔咗一年先至再拍戲，但部部票房都唔夠《跛豪》嘅一半。
九十年代尾電影市道差咗，呂良偉減少喺香港嘅演出，主力喺中國大陸發展。
呂蒙

呂蒙（粵拼：leoi5 mung4；178年—220年），字子明，因為做過虎威將軍又叫「呂虎威」，汝南人，東漢末年孫權麾下名將。

一生
呂蒙出身貧苦，冇受過教育就偷去當兵打仗，後生嗰時就跟住孫策征討山越族嘅姐夫鄧當圍剿山越，喺跟佢嗰段日子就俾鄧當嘅部下睇小，呂蒙就好嬲咁殺咗佢，之後走返去鄉下，冇幾耐佢就自首。孫策見佢非泛泛之輩，所以就恕佢嘅罪，重收佢做手下，擔任侍衛。
幾年後鄧當死咗，孫策嘅重臣張昭就推薦呂蒙頂鄧當個位，任別部司馬。
之後俾孫策細佬孫權提拔，同蔣欽俾孫權勸學，熟讀群書，知識叻過好多文人儒者，有「士別三日，刮目相看」嗰故事，識處理人事，有國士之風，智勇雙全，魯肅死咗之後同孫皎分任左右都督。佢幫孫權打咗唔少地方，抗過曹操攻擊，用心理戰術拐走咗關羽攞荊州，令孫權國力大增，冇耐病逝，後世被睇成名將，同周瑜、魯肅同陸遜合稱四大都督。

《三國演義》
一開始同陸遜、徐盛等被孫權招賢成為手下，冇講佢做過孫策小兵同勸學嘅故仔。佢攞返荊州之後俾關羽追魂索命，七孔流血致死嘅傳說。
區志光

區志光，PDSM，PMSM（Sonny Au Chi-kwong，1962年—），係香港政府保安局前任副局長，同時亦係現任香港特別行政區維護國家安全委員會秘書長。

簡歷
區志光出身基層，中三為幫補家計輟學，先後喺酒樓同電子廠打工，1980年考入香港警務處任職警員，並喺1986年3月獲委任為督察。佢喺2007年9月晉升總警司，2011年9月晉升助理處長，接掌保安部。2015年5月晉升高級助理處長，出任人事及訓練處處長，2016年3月轉任刑事及保安處處長。2017年8月被委任做保安局副局長。
區子琳

區子琳（英文：Paula Au，1997年10月1號—）係香港女歌手，2021年出道，屬索尼音樂娛樂（香港）旗下。
區文詩

區文詩（英文：Angela Au，1983年1月25號—）係香港DJ同Web J，前組合Cookies成員。
佢入行前係學生、兼職模特兒。佢參加由Yes!同EMI舉辦嘅歌唱比賽而加入Cookies，起2003年脫離Cookies加入香港電台（第二台）。香港電台屬下年青人網上平台Teen Power喺2004年成立，佢亦加入成為Web J。
佢間中演戲同演唱，同時為唔同類型活動擔當司儀工作。
佢2010年簽約musicNEXT，成為旗下歌手，發展佢嘅歌唱事業。同年9月推出第一張個人EP《Angelicious》。
區塊鏈

區塊鏈（英文：blockchain）係用密碼學加密同串連嘅資料紀錄（區塊），而每個區塊都有上個區塊嘅密碼雜湊函數、時間戳記同交易資料。呢項技術主要用落加密電子貨幣。而家都有好多唔同嘅區塊鏈，其中包括以太坊、Solana等。
區子安

區子安，香港親中派政治人物，佛山市政協委員、意大利聯合聖保羅銀行資本市場業務主管。

早年生涯
佢早年就讀九龍華仁書院，之後喺美國升讀大學再回港。

選舉立場同經歷
佢係香港親中派人士，曾經喺一次訪問入面形容2014年嘅民主運動雨傘革命係非法，又形容香港反送中運動係『黑暴』。
佢曾經支持北京未經諮詢或香港人同意，強行修改香港選舉制度大幅度削減直選議席，同埋所謂『愛國者治港』主張。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
區家盛

區家盛，JP（英文：Billy Au Ka-shing，1966年9月23號—），香港政府首長級公務員，職級係首長級丙級政務官，現任荃灣民政事務專員。區家盛喺香港城市理工學院畢業之後加入香港政府做二級行政主任，再喺幾個月之後轉做二級助理貿易主任，並且一路升到首席貿易主任，亦曾經五度獲選為貿易主任聯會主席。區家盛喺2011年轉做政務主任，曾經喺民政事務局同財經事務及庫務局任職，之後晉升至首長級丙級政務官。佢喺在2021年11月29號獲委任做荃灣民政事務專員，兼且成為官守太平紳士。
區家麟

區家麟博士（1968年—）係香港新聞工作者，曾經喺無綫新聞擔任時事節目監製同埋《新聞透視》主持，第二屆「中大新聞獎」電子傳媒組嘅得獎者，佢曾經獲選為史丹福大學奈特學人，去咗美國進修一年。

新聞工作者生涯
佢喺2010年離開無綫新聞，同年9月開始喺香港中文大學修讀新聞博士課程，2016年畢業。

關注議題
佢關注香港嘅新聞自由同假新聞問題，有份參與創立事實查核實驗室，有時會就呢啲問題發表分析同意見。例如喺雨傘革命嗰陣，佢就曾經分析當時唔同嘅謠言，形容呢啲謠言嘅散播有組織有計劃，識得講故仔，有畫面感有細節，仿真度極高，渠道亦揀得好。

言論自由多次被打壓
喺內容同審議過程都具有爭議嘅《港版國安法》被通過後，區家麟嘅言論自由面對一定嘅打壓。

忽然被港台封咪
2021年6月28號，區家麟主持11年嘅《自由風自由phone》前大半個鐘，突然接獲港台通知當日為最後一日主持節目。佢回應話原因「心知肚明」，認為係有人唔鍾意佢喺電台以外撰寫文章監督政府、批評施政嘅言論，而港台管理層又較敏感，唔能夠接受佢嘅評論，認為事件係百分百政治判斷。親中派傳媒人原姿晴就話佢主持節目嗰陣扭曲《防止賄賂條例》無監管特首涉誤導港人，又偏袒違反《港區國安法》嫌犯黎智英，無遵循《香港電台約章》，因此應該被封咪。
南非蘭特

南非蘭特（South African rand）係南非嘅法定貨幣，1961年開始用。
南非荷蘭文

南非荷蘭文（Afrikaans）係主要由南非同納米比亞用嘅一種日爾曼語族語文，由荷蘭文嘅方言續漸演變，依家有大約720萬用佢做母語。
南非蘆薈

南非蘆薈（粵拼：naam4 fei1 lou4 wui6；學名：Aloe arborescens），又嗌龍角蘆薈（lung4 gok3 lou4 wui6）、木劍蘆薈（粵拼：muk6 gim3 lou4 wui6）、龍角花（lung4 gok3 faa1）、大蘆薈（daai6 lou6 wui6），係黃脂木科蘆薈屬嘅長年生肉質草本植物，原產南非，而家喺南非、津巴布韋、莫三鼻給、馬拉維、中國西北少部分地區先至搵到。

樣
植株雖然有明顯嘅地上梗，但梗節好短。成樖嘢有3.0～4.5m高，有分枝兼直立。葉莖生，樣似窄嘅披針，肥厚兼多肉汁，長大概6dm，闊大概5cm，頂端長而超尖，葉邊有明顯嘅白刺響度，而且好長。花熟單生，總裝花序，多數生喺葉堆，花瓣紅，花萼綠，長大概35mm，初生時好密拃拃；每年夏中開花。果屬蒴果，三角形。

適應環境
植株啱喺暖熱同乾燥、有陽光嘅地方生，稍微禁啲鹽鹼性地，但唔禁凍同黑麻麻地方。

用途
植株多數用嚟畀人睇，民間亦會用佢啲葉醫癌症。
南非長頸鹿

南非長頸鹿（Giraffa camelopardalis giraffa）係長頸鹿嘅一種亞種，主要分布喺非洲南部，包括南非、納米比亞、波茨華拿、津巴布韋同莫三鼻給。斑點由圓形或星形不等，覆蓋響淺褐色嘅皮膚上，斑點延伸到蹄。
3隻雄性長頸鹿，當中有2隻喺度打緊交（南非克魯格國家公園）
南非鰹雀

南非鰹雀（粵拼：naam4 fei1 gin1 zoek3，學名：Morus capensis），雀嘅一種，係鳥綱鰹雀目鰹雀科嘅其中一個物種。
升力

有一個流體（空氣或者水等）流過一件物件嘅表面，向件物件施力，股力當中有一部份係同流體流動方向成直角嘅。呢個部份就係升力（lift）。
千門八將

千門有八將，係八種角色扮演，分工合作成為老千社團成員。千門八將，角色分為「正、提、反、脫、風、火、除、謠」。意思包括：
正將：老千行動主角，比如小白臉用技術出面行騙、出古惑、假感情。口才、攻心術咁。
提將：騙局集團入面嘅軍師。策劃佈局，安排架生，佈下「天仙局」
反將：埋身做傍友，針對目標愛好引佢入局。用女用賭投其所好，又用間諜、留意正將周圍人。
脫將：協助自己友甩身。事成人間蒸發，失敗就散水。
風將：專做收風，睇水，即係「天文台」。
火將：出手打人。當老千失敗，又談判講唔通，就負責打人。
除將：談判。有事就負責講數，或者扮和事老。
謠將：做謠生事。造謠千人。

文化影響
千門八將喺一啲賭博或者詐騙為題材嘅影視作品都有出現，其中包括電影《孤注一擲》、電視劇《雙天至尊》、《千謊百計》等。
千面英雄

《千面英雄》(The Hero with a Thousand Faces) 係 1949 年出版嘅英文書，出名在講到英雄旅程呢個概念。
原文係英文，粵譯：（英雄旅程故仔講嘅係）一位英雄由平凡嘅世界出發，前往充滿咗超自然神奇嘢嘅地方；英雄喺嗰度遇上各種奇妙力量，並且得到一場決定性嘅勝利；英雄經歷完佢嘅神秘冒險之後返屋企，有能力施福畀佢嘅同伴。
千騙萬化

《千騙萬化》（Focus）係一部2015年美國愛情犯罪喜劇電影，由Glenn Ficarra同埋John Requa做導演。主演係韋史密夫、瑪歌羅比。
卅間

卅間，又叫三十間，係香港上環南面一笪地方，響荷李活道南面、堅道北面、城皇街東面、卑利街西面。
卅二分音符

音樂上，卅二分音符（美式英文：Thirty-second note，英式英文：Demisemiquaver）嘅音符時值係全音符嘅卅二分之一。佢嘅長度係十六分音符嘅一半，六十四分音符嘅兩倍。佢個樣係實心卵形，加支柄，柄尾右面加三條尾。如果響中間綫以上，柄向下，三條尾彎上。中間綫或者以下，柄向上，三條尾彎落。如果有幾個八分音符或者十六分音符或卅二分音符音等等之下嘅音符，就會唔畫條尾，每條尾改用支擔連住。
卅二分休止符係同卅二分音符咁長嘅休止符，個樣似個三細7字上下連埋，上7放響第二間同第三間度，下7放響第三同第四間度。
升值

升值（appreciation）係指一件資產嘅價值或者價錢隨住時間提升。
周以力

周以力（粵拼：zau1 ji5 lik6），係中國音樂製作人。佢喺四川音樂學院畢業。

經歷
2013年，佢攞到華研國際音樂全球詞曲創作大賽作曲組冠軍。
周倉

周倉（粵拼：zau1 cong1）係羅貫中小說《三國演義》入面嘅虛構人物。喺啲大戲劇目度，比如《走麥城》、《收周倉》、《收關平》入面，佢重有個字叫元福。佢嘅形象係個關西大漢（關西即涼州），隻手有千斤怪力，個胸好似鐵板咁厚，身材高大，個面黑麻麻（maa4 maa1）而又多攣鬚（lyun1 sou1），所謂「鐵鬚銀齒、黑面朱脣」，係個武藝高強又大隻嘅鬍鬚佬。
周倉本來係黃巾軍首領之一張寶麾下將領，喺佢重喺黃巾軍度時就已經聽過關羽嘅大名。喺黃巾軍攻滅咗之後，佢同裴元紹以及啲殘軍落草爲寇，匿喺臥牛山度做山賊去劫貨爲生，呢時佢亦都諗起關羽，閉翳（bai3 ai3）自己跟唔到佢。不過喺關羽千里走單騎、過五關斬六將之後，遇得裴元紹同周倉，周倉即刻話要跟關羽。不過關羽當時護送住嘅劉備兩位夫人唔準關羽帶埋周倉班人馬走，浄可以帶走周倉一個人，於是周倉離開咗班黃巾殘軍跟咗關羽，而元紹同班手下繼續喺埋一齊。
喺《三國演義》度，周倉係個好有個性嘅人物，佢有樣叻係熟水性。喺樊城之戰時水攻魏軍，周倉喺水度同龐德對打，最後因龐德唔熟水性而輸咗。周倉亦係個忠肝之人，當關羽父子敗走麥城（中文：麥城），畀東吳生擒、最後畀孫權斬首，佢聽到後自刎，同麥城守將王甫（中文：王甫 (三國)）一齊殉主。
喺民間，周倉同關羽、關羽嘅仔關平一齊封聖，畀民間當神噉拜，喺神譜度，周倉嗌周大將軍，係關帝嘅貼身侍衞。
周亦卿

周亦卿，GBS，OBE（1935年9月1號—2018年7月29號）係香港其士集團創辦人（1970年），佢喺浙江省寧波舟山出世。

簡介
周亦卿十七歲時隻身從上海到香港投靠家姐，翌年因學歷不足入當時香港唯一大學——香港大學，為求學再加上姐夫亦為空軍飛機師引發興趣，故此當時以僑生身分報讀中華民國空軍軍官學校，後亦因姐夫受重傷影響，離開軍官學校轉讀國立台灣大學機械工程系。

家庭狀況
周亦卿嘅老婆係日本人宮川美智子。兩人育有六個女同一個仔。佢個仔周維正（Oscar）；六個女周莉莉、周蕙禮、周蕙苓、周蕙芝、周蕙蕙、周薇薇；其中周蕙蕙同香港藝人吳家樂結婚，並育有一個女兩個仔（兩個仔係雙胞胎）。

名下馬匹
周亦卿、個仔周維正、個女周蕙禮熱愛賽馬，一家三口係香港賽馬會嘅會員，先後擁有馬匹得其利、得其寶、得其勝、威其利、巴其利、得其康。
周俊賢

周俊賢係香港嘅社會活動人士，亦係小學校友組織嘅前任幹事，佢曾經多次就香港嘅公共交通運輸事務公開咁提出意見而被傳媒所報導。

簡歷
周俊賢曾經喺五旬節于良發小學（中文：五旬節于良發小學）同宣道會陳朱素華紀念中學（中文：宣道會陳朱素華紀念中學）讀過書。而周俊賢亦都喺2008年到2018年期間擔任五旬節于良發小學嘅校友會幹事，同時於2014年至2016年間獲選為嗰個會嘅副主席。喺2016年10月之後，嗰個會嘅副主席職務改由鍾曉晴（中文：鍾曉晴）接手。

記事
周俊賢除咗參與校友組織事務之外，亦都有就鐵路同電視廣播嘅公共事務提出意見同參與公開活動，佢嘅言論亦都曾經俾報紙同電視新聞所報導。
2004年12月21號，九廣鐵路公司嘅馬鞍山鐵路喺嗰日通車，有網民查翻馬鐵通車當日嘅電視新聞片段，發現周俊賢係其中一個喺大圍站大堂等候區入面排頭位等通車嘅乘客，並且喺大圍站開咗4號月台之後，好快咁跑到去搭馬鐵正式啟用之後第一班列車嘅人客。
2009年12月17號，港鐵因為要起沙田至中環綫而喺黃大仙竹園社區會堂舉行《公眾諮詢大會》，有發言嘅人表示竹園邨附近嘅地方出入鐵路車站嘅行人過路設施不足，但係當佢發言之後，俾人話佢唔係喺嗰度住，無資格發言，更加將佢拉跌並且扣住佢雙臂同喝罵，造成肢體衝突。事件俾《明報》報導之後，有網民認到佢就係周俊賢，並邀請佢就呢件事再作回應。
2014年2月17號，通訊事務管理局喺中環香港大會堂舉行《本地免費電視牌照續期公聽會》，有成功發言嘅與會觀眾認為無綫電視嘅細路節目《放學ICU》仲係用返20幾年前個節目編排模式，喺下晝四點幾做，但係而家啲細路喺下畫四點幾仍然仲喺學校而睇唔到個節目，故此希望電視台能夠調節一下個播映時間，喺翡翠台下畫五點零鐘先好做，甚至希望電視台能夠喺將節目喺夜晚嘅J2再重播多一次。有網民喺公聽會結束之後上載電視台喺晚間新聞報導入面所播出嘅片段，話講嘢嗰個人係周俊賢，而佢嘅言論亦都引發香港多個網上討論區嘅用戶攞咗嚟討論。結果，電視台最終喺2014年10月3號開始，將禮拜一到禮拜五嘅《放學ICU》節目褪遲到下晝4點50分喺翡翠台播映。
2018年8月25號，港鐵因應廣深港高速鐵路香港段嘅香港西九龍站開放日而舉行派飛活動，佢喺接受香港電台視像新聞訪問嘅時候就話，因為以佢所知，鍾意鐵路嘅朋友都想攞到呢啲飛，而且自己都想去參觀，所以就搭頭班東鐵綫火車，喺五點零鐘去到火炭鐵路大樓（中文：火炭鐵路大樓）等攞飛，亦都方便埋所認識嘅鐵路朋友。
2020年2月14號，港鐵屯馬綫一期喺嗰日通車，佢喺接受電視新聞訪問嘅時候，講返自己喺2004年係第一個喺大圍站搭「馬鐵」去烏溪沙站嘅乘客，所以想再嚟一次，希望可以再一次見證「馬鐵」擴展嘅時刻。而佢喺接受報章即時新聞嘅報導入面，更加被講到帶埋凳仔去排隊，仲攞住有自己個樣嘅電視新聞截圖嘅道具去到，被形容到準備得十分充足，亦都講到由於自己係「馬鐵」嘅第一位乘客，所以屯馬綫一期嘅開通對佢嚟講具有特別意義，希望能夠再一次延續歷史，亦會有一種圓滿嘅感覺，而新線喺情人節通車，有人一齊陪住慶祝就會更加閞心。對於當局應對新線開通嘅準備工作，佢形容警力規模明顯比以往大，幾乎每一個站都有警察企咗喺度。而港鐵亦都做足公共關係嘅工作，而且送禮物俾乘客，同以往新鐵路通車嘅做法有啲唔同。不過，佢亦都認為港鐵應該調整車費，馬鐵屯馬綫岀九龍應該要減價，改善「短貴長平」嘅現象，而唔係用優惠就可以塞住市民把口。同時，周俊賢亦都對港鐵安排「𡃁模」派朱古力嘅做法無乜好感，話就算由「𡃁模」主動派朱古力俾自己都唔一定會收，佢認為由嗰班鐵路公司嘅總監派禮物俾自己先至會開心同覺得佢哋有誠意。
周亦鵬

周亦鵬（英文：Brian Chow，4月10號—）係香港男藝人，2019年第30期無綫電視藝員訓練班學員，畢業後加入無綫電視，2022年1月離開。
原子序數

原子序數（即Z）係一個原子核裏面質子嘅數量（Number Of Protons）。
如果兩粒原子原子序數一樣，就代表係同一隻化學元素。
原子分子同光物理學

原子物理學（atomic physics）、分子物理學（molecular physics）、同光物理學（optical physics）係三個關係密切嘅物理學領域，成日俾人擺埋一齊講。

概論
睇埋：物理學同現代物理學
呢幾門物理子領域專門研究原子、分子、同光，仲有係光同物質之間、以及物質同物質之間嘅相互作用。呢啲領域嘅目標係要了解物質點樣喺原子同分子層次構成同埋光點樣同物質有相互作用，會發展關於控制原子、分子、同光嘅方法，並且精確噉測量同分析佢哋嘅物理性質。呢幾門物理發展出嚟嘅實驗同理論技術成日會俾人用喺其他科學領域度，例如係化學、生物學、天文學、同醫學等都會用到呢啲領域嘅知識。
原子物理學顧名思義，專門研究原子（atom），主要可以分做三大門：第一係研究大自然嘅基礎定律；第二係了解原子嘅結構，以及原子同光嘅相互作用；第三係研究原子同電子之間、或者原子同離子之間嘅相互作用:p. 53。
分子物理學嘗試了解分子（molecule）嘅結構同物理性質以及係更加複雜嘅物質狀態，例如係液體等等。分子物理學跨越咗物理同化學之間嘅邊界，主要嘅研究目標包括咗要了解分子嘅形狀同結構、分子嘅對稱性、分子嘅內部能量態、分子嘅光學性質同電磁性質、探測分子嘅方法、同呢啲嘢喺科技同醫藥等領域有乜嘢用途。分子物理學嘅常用工具有光譜學同埋繞射等等:p. 88。
光物理學研究光嘅性質，仲有係光同物質之間嘅交互作用，研究範疇包括咗光嘅生成、探測方法、同光譜學。光物理學嘅內容同應用光學以及光工程學好接近，例如係對激光嘅研究。光物理學專注喺光嘅基礎物理研究，而應用光學就注重將有關光嘅知識應用喺相關嘅科技同其他科學領域度。光工程學就注重光學器件嘅設計同發展。
原子半徑

化學元素嘅原子半徑（粵拼：jyun4 zi2 bun3 ging3，Atomic Radius）係對佢原子嘥士嘅量度，通常係由原子核中心到周圍電子殼嘅邊界嘅平均或者典型距離。

度出嚟嘅原子半徑
呢個表係通過傳統方法度出嚟嘅原子半徑，單位皮米，誤差5皮米。
族（打直）
1
2
3
4
5
6
7
8
9
10
11
12
13
14
15
16
17
18

計出嚟嘅原子半徑
呢個表係通過計數得出嚟嘅原子半徑，單位皮米。
族（打直）
1
2
3
4
5
6
7
8
9
10
11
12
13
14
15
16
17
18
原子印

原子印係橡皮圖章之一，不過唔使點墨水，都可以自動有唔多唔少嘅墨汁，級印出固定嘅圖或字出嚟。
原子印啲墨唔係永遠都有，一個新原子印或者都可以用一百幾十次，先開始冇墨水嘅。
原姿晴

原姿晴，香港親中派傳媒人，喺親中媒體港人講地、星島日報（同埋旗下頭條日報、巴士的報）都有撰寫文章。

政治觀點
佢係香港親中派人士，曾經形容香港反送中運動嘅示威者係暴徒，又支持北京未經諮詢或香港人同意強行訂立嘅《港版國安法》。
原子力顯微鏡

用原子力顯微鏡對玻璃表面進行拓撲掃描，可以觀察到玻璃微米和納米級別嘅特徵，展現了材料嘅粗糙程度。呢張相係（20微米×20微米×420納米）咁大嘅。
原子力顯微鏡（AFM）或掃描力顯微鏡（SFM）係一種高解像度嘅掃描探針顯微鏡（SPM），佢嘅解像度比光學繞射極限高1000倍，可以去到納米級別嘅分辨率。

原理
AFM 包括一個懸臂梁同一支銳利嘅尖端（探針），用嚟睇哂成個樣本表嘅表面。懸臂梁通常係矽或矽氮化物，而尖端嘅半徑大概係納米級別。當探針靠近樣本表面，探針同樣本之間嘅力會據胡克定律令到懸臂梁彎曲。根據情況，AFM 測量嘅力包括機械接觸力、范德華力、毛細管作用力、化學鍵、靜電力、磁力（睇埋磁力顯微鏡，MFM）、卡西米爾力、溶劑化力等等。除了力之外，透過用特殊類型嘅探針（睇埋掃描熱顯微鏡、掃描焦耳膨脹顯微鏡、光熱微光譜學等），仲可以同時測埋其他嘅物理量。
原子核

原子核係原子組成部份，喺原子中心，佔原子多數質量，由中子同質子組成，外圍有電子圍繞。
原子核融合

原子核融合，簡稱核融合，又叫做核聚變，係指由質量細（低過鐵）嘅原子核，主要係指氘或者氚，喺一定條件下（好似超高溫同埋高壓）黐埋，總質量減少啲，並且釋放巨大能量嘅核反應。當原子喺勁高溫同極高壓情況下，最外層電子會被強制脫離形成半電漿態，而係呢一個時候，有啲原子會融合成更高質量嘅原子，不過過程中會流失一部分中子，形成同位素更高既元素。
原子核嘅質量蘊藏巨大能量，原子核嘅變化（由一種原子核變化為另外一種原子核）往往轉成巨大能量釋放出。如果係由重嘅原子核變化為輕嘅原子核，叫核裂變，好似原子彈爆炸；如果係由輕嘅原子核變化為重嘅原子核，叫核聚變，好似太陽發光發熱嘅能量來源。
相比核裂變，核聚變發電幾乎唔會帶來放射性污染等環境問題，因為原子唔似得核裂變咁，喺發出能量嘅同時發放迦瑪射線令自己達至平衡，而且原料可以直接取自海水中嘅氘，來源幾乎取之不盡，係理想嘅能源方式。
目前人類已經可以實現不受控制嘅核聚變，例如氫彈嘅爆炸。但係如果想令能量可以畀人類有效利用，就必須能夠合理控制核聚變嘅速度同埋規模，實現持續、平穩嘅能量輸出。科學家正努力研究點樣控制核聚變，但而家睇嚟重有好長嘅路要行。
喺2005年，部份科學家相信已經成功做出小型嘅核聚變，並且得到初步驗證。首個實驗核聚變發電站將選址法國。
列日省

列日（法文：Liège）係比利時華隆嘅省，首府列日。
列斯巴拉福特機場

列斯巴拉福特機場（粵音：lit6 si1 baa1 laai1 fuk1 dak6 gei1 coeng4）係喺英國英格蘭嘅一個機場，喺1931年嗰陣起好兼且開放畀人用嚟搭飛機。
列斯

列斯（英文：Leeds），係英國英倫北部西約克郡嘅城鎮，住75萬人。
列日

列日（Liège）係比利時第四大城，住咗約莫20萬人。
列斯伏斯島

列斯伏斯島係希臘第三大島，喺愛琴海東北，面積1,633平方公里。
列支敦士登王朝

列支敦士登王朝（德文：Haus Liechtenstein），係統治住中歐國家列支敦士登嘅王朝，因為統治嘅地方而得名。呢個家族成員嘅義務、權利同埋繼承權由家族自己訂嘅法規投票決定，列支敦士登政府同埋國會冇得話事。

歷史
列支敦士登王朝起源於下奧地利（維也納附近）嘅列支敦士登城堡，由12世紀開始就一直擁有城堡到依家（響14世紀至1807年期間疑似冇）。祖先海因里希·馮·列支敦士登（？ー1265 年）係列支敦士登城堡、尼科爾斯堡（即依家米庫洛夫）同彼得羅內爾-卡農圖姆嘅領主。
經過幾個世紀，家族已經響米庫洛夫、下奧地利、西里西亞、施泰爾馬克攞到唔少土地，但係呢啲地都封咗畀更高級嘅封建主。因為列支敦士登家族冇世襲領地，所以一直唔可以擁有帝國議會嘅議席。
17世紀開頭，神聖羅馬皇帝魯道夫二世任命咗嚟自列支敦士登家族嘅卡爾做法庭首席管理，大大增加咗家族嘅勢力。響魯道夫二世同細佬馬提亞斯關於領地嘅爭議中，卡爾支持馬提亞斯。馬提亞斯為咗回報卡爾，就響1608年封卡爾做親王，稱號係世襲，稱為卡爾一世。
家族分別響1699年同1712年由霍恩埃姆斯家族買咗施倫堡同華杜茲。1719年，響買賣完成後，神聖羅馬皇帝卡爾六世下令將施倫堡同華杜茲聯合成為一個大公國，並以佢「真誠嘅僕人」列支敦士登親王安東·費奧尼安，將大公國改名叫「列支敦士登」，列支敦士登大公國就咁樣出咗世。之後，列支敦士登成為神聖羅馬帝國成員。
但係自大公國成立之後，家族成員就冇再嚟過自己嘅領地，直至約翰一世·約瑟夫響1806年先至返嚟呢片領土。同年，帝國玩完，列支敦士登成為主權國家，地位響維也納會議得到承認。法蘭茲·約瑟夫一世係列支敦士登第一位有實權嘅統治者。
響1924年，列支敦士登同瑞士締結關稅同盟。呢個王朝響1920年成立咗列支敦士登AG（即依家嘅LGT皇家銀行）。
列文虎克

安東尼.范.列文虎克（荷蘭文：Antoni van Leeuwenhoek，1632年10月24號—1723年8月26號）係荷蘭一個自學成才嘅科學家，佢改良顯微鏡，最先發現微生物，所以又叫「微生物學之父」。

家庭同事業
列文虎克喺荷蘭嘅德爾夫特出世。佢喺年幼嗰陣失去咗佢嘅親生父親，之後佢媽媽改嫁俾畫家Jacob Jansz Molijn。當佢繼父喺1648年去世嗰陣，列文虎克就去咗阿姆斯特丹做一個亞麻布商嘅學徒。佢喺20歲嗰陣返返德爾夫特，開始賣亞麻布商同雜貨。1654年佢同一個亞麻布商個女結婚，到佢太太1666年過身嗰陣，佢哋已經有五個細路，可惜祇得一個長大成人。列文虎克喺1671年再娶，佢第二任妻子喺1694年過身。

顯微鏡製造
列文虎克喺經營亞麻布商嘅時候，想用放大鏡睇更細微嘅位，不過當時嘅放大鏡唔夠清楚。佢開始對製作鏡片有興趣，自學成才。佢用一條小玻璃棒，將中間部分放入熱火之中，然後將熱融嘅部分拉開，形成兩條細長嘅玻璃絲。再將其中一條絲重新插入火中，就可以製作出一個非常細小但高質量嘅玻璃鏡片。佢亦用磨砂法製作低倍率嘅鏡片。

皇家學會嘅認可
列文虎克成功出製造出強大鏡片嘅方法，重將佢應用喺微觀世界嘅研究。佢將自己嘅研究成果介紹俾佢嘅朋友、著名嘅荷蘭醫生Reinier de Graaf。當倫敦嘅皇家學會（Royal Society）喺佢哋嘅期刊《皇家學會哲學學報》（Philosophical Transactions）度發表一位意大利鏡片製造商嘅突破性研究嗰陣，de Graaf就寫信俾期刊編輯Henry Oldenburg，大力讚揚列文虎克嘅放大鏡，話佢「遠超過我哋之前見過嘅」。作為回應，皇家學會將列文虎克嘅論文發表喺《學報》度，重叫佢造嘅新丁型放大鏡做顯微鏡。1680年，英國皇家學會接納咗列文虎克爾個非學術專家做會員。

成就同影響
列文虎克用自己造嘅鏡片組合成高倍放大鏡，觀察雨水、血液之類嘅嘢，發現有好多肉眼睇唔到嘅嘢－微生物。佢觀察同記錄顯微鏡下嘅世界，記錄微生物嘅生長過程，得出微生物係無處不在嘅結論，重發現咗微絲血管。顯微鏡嘅發明衍生咗微生物學，原生動物學（Protozoology）、醫學同生理學亦都大有得益。
哥德蘭島

哥德蘭島（Gotland），又譯做哥得蘭島、哥特蘭島，係瑞典最大嘅一個島，面積有3,184平方公里大。個島係瑞典祖先之一哥德蘭人嘅起源地。
哥德復興式建築

哥德復興式建築（英文：gothic revival architecture）係始於 18 世紀中英格蘭嘅一股復興哥德式建築風潮。
哥打峇魯

哥打峇魯（馬來話：Kota Bharu，簡寫KB），又叫哥打巴魯，係馬來西亞吉蘭丹州首府，面積有115.64平方公里，2010年縣入面大約有491,237人。哥打峇魯喺吉蘭丹河河口，距離泰國邊境大約20公里。

人口
吉蘭丹人口幾乎全部都係吉蘭丹馬來人（英文：Kelantanese Malay），佢哋語言同文化都受泰國影響。當地亦有大約十分之一人係華人，係州裏面嘅華人聚集地。當地亦有少少淡米爾印族（馬來話：Orang Tamil Malaysia）、暹族同馬來西亞原住民（馬來話：Orang Asli di Malaysia）。截止2010年，哥打峇魯有314,964人。

宗教信仰
哥打峇魯市大約93%市民係穆斯林，其餘信佛教、興都教同基督教。住喺郊區非馬來土着通常係基督教徒。而市內主要華人社區嘅華人信佛教。吉蘭丹州由伊斯蘭黨掌控接近20年，所以該州風俗比其他馬來西亞城市保守同伊斯蘭化，有時非穆斯林都會受到影響。當地政府規定路牌同餐館都一定要有爪夷文。

氣候
哥打峇魯年均降雨量係2,600mm。另外，哥打峇魯係熱帶季風氣候同熱帶雨林氣候交界。哥打峇魯無旱季，但係8月到第二年1月期間雨量比起其他月份多；12月到第二年2月期間氣温亦比其他月份稍為低一啲。

食物
達崗飯、椰漿飯同藍花飯係當地嘅主要美食。粿（Kuih）、Nasi Tumpang、Etok、Apom、Akok、Lompat tikam、Netbak、炸香蕉同咖喱角係當地嘅小食。

機場
蘇丹依斯邁布特拉機場
蘇丹依斯邁布特拉機場（IATA：KBR）提供定期航班往返吉隆坡、古晉、亞庇、檳城、馬六甲、新加坡等地。呢個機場亦係西馬東北部最繁忙嘅機場之一。

鐵路
Wakaf Bharu Station離市中心大約6公里。

公路
有公路連接首都吉隆坡、泰國邊境、西馬東部（關丹、瓜拉登嘉樓）、西馬南部新山等地。
哥德次文化

哥德次文化（Goth subculture）係喺 1980 年代嘅聯合王國興起嘅一套次文化，原先建基於哥德搖滾，受到 19 世紀嘅哥德式小說影響，亦引出咗一套佢哋嘅審美觀同時尚。
哥扎尼

哥扎尼（希臘文：Κοζάνη，Kozáni），係希臘嘅一個城市。
哥打丁宜縣

柔佛州嘅地圖。東南部油紅色嗰噠係哥打丁宜縣。
哥打丁宜嘅瀑布。
哥打丁宜縣（馬來語：Daerah Kota Tinggi）係柔佛州八個州縣之一，喺馬來半島南部。新山縣向北隔住豐盛港縣，西隔住居鑾縣，西南隔住新山縣，東隔住南中國海。佢嘅首府係哥打丁宜。
哥打丁宜縣係由哥打丁宜縣市政理事會（Majlis Daerah Kota Tinggi）管理。哥打丁宜縣嘅主要旅遊勝地有濱海遊樂場哋沙魯（Desaru），柔佛州嘅舊皇位同堡壘古柔佛（Johor Lama）同埋離哥打丁宜市鎮15公里嘅龍蹦（Lombong）瀑布。
哥摩天尼

哥摩天尼（希臘文：Κομοτηνή，Komotiní），係希臘嘅一個城市。
哥斯免·干查

哥斯免·干查（粵拼：go1 si1 min5 gon1 caa4；羅馬尼亞文：Cosmin Contra；1975年12月15號—）係一位退咗役嘅羅馬尼亞足球員。而家做緊廣州富力隊嘅足球教練。
喺佢未退役之前，司職過右後衛嘅同時，重去咗計埋自己本土嘅4個國家度踢過波。喺2002——2006年，佢曾經輾轉俾西布朗（英國）、迪蔑宿阿拉（羅馬尼亞）同基達菲（西班牙）租借過。喺1996—1999年嘅羅馬尼亞足球會—迪拿莫卜古力殊特隊入咗8個波。2010年9月4號改行做教練。
佢喺2001年攞過羅馬尼亞足球先生嘅稱號。
哥德文

哥德文（Gothic），係哥德人用嘅語言，喺4世紀到9世紀用。
土坯

土坯（粵拼：tou2 pui1）係指用嚟起屋嘅泥，係早期人類社會最常用到嘅建築材料。
土地正義聯盟

土地正義聯盟（粵拼：tou2 dei6 zing3 ji6 lyun4 mang4，英文：Land Justice League），簡稱土盟，係一個香港泛民主派（亦係自決派）嘅壓力團體，意識形態派別係綠色政治。
呢個組織喺2011年成立，由多個社會運動同環保團體組成，主張環境保護同反對地產霸權，其後演變成一民間團體。
佢哋過去曾經參加反對香港高鐵運動、反對新界東北發展計劃等香港本土運動。
依家團體以個案工作、農業支援為日常工作，關注受迫遷同土地破壞嘅鄉村，支援例如橫洲等村民；同時亦有支援農場轉型以及唔同農業計劃，例如協助信芯園舉辦太陽花節、組織耕種小組等。

政策綱領
一. 城鄉共存共生
城市同鄉郊唔可能割裂，城市侵佔鄉郊絕非必然，而近年城市舊區嘅士紳化發展，並唔係港人所樂見嘅發展模式。我哋要求停止任何以規劃、發展同保育為名嘅破壞鄉郊水土、農業以及城市社區同文化嘅種種活動，堅決反對以鄉郊嘅「不可持續發展」，換取城市嘅「持續士紳化發展」，因為無論對於全球暖化、食物安全供應、社區經濟、本土文化同城市生活質素，盲目嘅土地發展，都係有百害而無一利。
我哋相信，只有恢復本土農業，香港嘅鄉郊生活先可以持續，唯有捍衛老區嘅草根生活同社區經濟，城鄉關係先可以持續發展，共存共生。
二． 保育生態環境
環保唔應該只係為下一代，人類作為自然世界嘅一分子，有責任確保鳥獸昆蟲能夠同我哋共存共生。近年，因為規劃失誤、跨境基建同環境政策嘅缺漏，已經導致大量自然生態衰退、農地棄耕、濕地填平、林木消失，充分說明過度嘅都市化，只會侵蝕本地嘅郊野公園、農地同綠化地帶等綠色空間。
我哋相信，發展應有倫理，生態應存公義，絕對唔能夠再容許土地因各種私利而將生態摧毁。
三． 捍衛居住權利
家園係我哋生命之所繫，但係近年土地商品化嘅發展，令家園淪為只會供投機炒賣圖利嘅工具，教一群視家園為根嘅市民，慘畀官商以所謂發展、公眾利益、善用空間資源為名強行迫遷。新界唔同類型社群身分所面對嘅差異對待，市區重建、環境質素同規劃發展過程中對居住權嘅漠視，造成社會上各種唔平等待遇揮之不去，抺煞人民種種基本權利。
我哋相信，居住權就係人權。我哋捍衛人民居住權利，爭取人人享有居住、參與同改造社區嘅基本權利。
四． 打倒地產霸權
地產霸權現已經成為破壞環境、壟斷經濟、摧毀社區同影響居住質素嘅核心源頭。地產商囤積農地數量驚人，全部用作投機，等待發展成為豪宅，大大扼殺咗土地各種可能性。政府持續賣地畀地產商興建豪宅，並透過更多嘅跨境基建配合跨境地產霸權，導致租金高企，教各行各業百上加斤，結果進一步鞏固地產商嘅壟斷同權益。
我哋認為，香港唔能夠再由少數地產商壟斷，主宰我哋嘅衣食住行。政府必須立即停止呢種把土地當作商品投機嘅過程，將土地孕育嘅能力，由地產商手上釋放出嚟，讓各行各業同唔同生活方式，得到基本保障，持續發展。
五． 結束官鄉商勾結
發展商唔單只喺經濟上同土地資源上實行壟斷，官（政府）、鄉（新界原居民勢力）、商（發展商）三者更加已經形成鐵三角，喺土地規劃嘅決策過程中，進行利益輸送。近年，無論係丁屋政策、收地迫遷，仲係各種大型發展規劃，都充分反映出官、鄉、商千絲萬縷嘅關係，以及佢哋對環境、文化、經濟同社區嘅負面影響。
我哋認為，過去幾十年嚟以短暫利益為盟嘅官、鄉、商勾結，必須結束，由公平、開放嘅程序同制度取代，落後於時代嘅管治同發展意識，必須中止。
六． 落實民主規劃
真正嘅民主，應該落實於人民生活嘅各個層面。依家無論城市舊區重建，抑或新界鄉郊發展，都由於土地商品化同區域融合而導致成個規劃過程由上而下，全由官僚同專家壟斷，缺乏人民嘅直接參與。當權者經常誇大香港被邊緣化，製造恐慌，強調香港唔可以經濟發展為本，就會走上末路。我哋認為，有關論述完全經唔起嚴謹嘅分析同事實嘅考驗。

區議員
喺2019年區議會選舉入面當選嘅成員有：譚爾培。
2019年區選結果

同其他組織嘅關係
2019年2月15號，蕭若元喺網台發表公開言論《理論蕭析》，表示支持喺香港大量填海造地，又指「土盟」等反對填海嘅組織其實係受到地產商資助。
土地用途分區

土地用途分區（Zoning），係都市規劃入面將都市入面各個地方分配做各種用途，譬如住宅區、商業區、工業區。
土地發展公司

土地發展公司，簡稱土發公司，係喺1988年根據《土地發展公司條例》成立嘅香港公營機構。目標係為咗重建市區，避免香港市區環境進一步惡化，以及改善舊區居民嘅居住環境。土發公司財政自負盈虧，但係後來因為財政問題拖慢重建項目進度，最終政府喺2001年5月將土發公司解散，改為成立市區重建局。

發展項目
土地發展公司由1988至2002年期間，一共完成咗15個項目（居仁閣屬於房協「市區改善計劃」，起好之後畀土發公司買咗嚟安置重建戶）。

展覽中心
1999年土發公司搬咗新辦公室之後，喺中環中心39樓嘅總部整咗個「土發公司展覽中心」，展覽中心分做五個展區，每區都以唔同主題同形式帶出舊區嘅生活實際情況，導致人口老化等嘅問題，包括用模型展示皇后街舊樓林立嘅環境，仿照舊建築「籠屋」入面嘅惡劣環境重現眼前，講述土地發展公司自成立後進行嘅市區重建研究同埋以劇場加埋錄影帶嘅形式帶出市區重建設點樣改善舊區居民環境，並且改善社區。
土發公司認為，唯有將籠屋的居住環境呈現喺參觀者眼前，先可以令佢哋了解喺香港繁榮背後，仍然存在居住問題，對生活無憂嘅下一代嚟講係好好嘅教材。
土地註冊處

香港土地註冊處係香港政府部門之一，又稱做「田土廳」。該處嘅成立目的為維持一套快捷有效嘅土地註冊制度，以便土地交易有秩序地進行。

職責
按照《土地註冊條例》為一切同土地有關嘅文件辦理註冊。
提供查冊同供應土地登記冊同埋有關紀錄副本嘅服務
按照《建築物管理條例》為業主立案法團辦理註冊。

服務
市民可以去土地註冊處喺金鐘道嘅客戶服務中心同新界七個查冊中心查閱土地登記冊，同埋訂購香港各區物業嘅土地文件影像副本。
土城區

土城區（粵拼：tou2 sing4 keoi1）係台灣新北市嘅一個市轄區。
土地審裁處

土地審裁處（英文：Lands Tribunal）係香港司法機構之一，根據（香港法例第17章）《土地審裁處條例》而設立，有四位專業法官，包括由一名高等法院原訟法庭法官出任嘅土地審裁處庭長，同埋由三名區域法院法官出任嘅土地審裁處法官。審裁處重有兩位身為認可測量師嘅審裁處成員。庭長同法官可以單獨或會同審裁處成員審理案件，審裁處成員亦可以單獨審理案件。

收回管有權案件
土地審裁處有權力裁定業主根據（香港法例第7章）《業主與租客（綜合）條例》或普通法而提出嘅收回樓宇管有權申請。呢類申請，審裁處除咗可以作出收回管有權嘅命令之外，亦有權作出繳納租金同中間收益嘅命令，處置租客遺留喺樓宇內嘅任何財物，同根據違反租賃或分租租賃嘅條件作出支付損害賠償嘅命令。

建築物管理案件
土地審裁處有權力裁定建築物管理嘅爭議，包括有關（香港法例第344章）《建築物管理條例》同公契解釋同執行嘅爭議，委任或解散管理委員會，召開業主大會同委任管理人等事宜所引起嘅爭議。

補償案件
當政府因為進行公共發展而根據有關條例強制收返某啲人士嘅土地，或令到佢哋嘅土地減值，審裁處有權力裁定政府需要支付嘅補償款額。

強制土地售賣案件
多數份數業主根據（香港法例第545章）《土地（為重新發展而強制售賣）條例》為售賣土地作重新發展而提出申請，審裁處有權力作出裁定。

上訴案件
任何人士根據（香港法例第116章）《差餉條例》、（香港法例第515章）《地租（評估及徵收）條例》同（香港法例第283章）《房屋條例》提出上訴，審裁處有權力作出裁定。
土地審裁處喺行使司法管轄權嘅時候，具有同高等法院原訟法庭相同嘅權力，可以授予衡平法或普通法嘅補救同濟助。
土地工務運輸局

土地工務運輸局（葡文：Direcção dos Serviços de Solos, Obras Públicas e Transportes，縮寫：DSSOPT）係澳門特別行政區政府轄下嘅行政機關，範疇包括城市規劃、基礎建設、基本服務、土地管理同使用、交通同陸上運輸之類。
土地工務運輸局響澳葡政府時候係叫土地工務運輸司。
土地暨自然博物館

土地暨自然博物館（粵拼：tou2 dei6 kei3 zi6 jin4 bok3 mat6 gun2，Museu Natural e Agrário）係澳門一個以自然資源同生態保育為主題嘅博物館，喺石排灣郊野公園裏面。

歷史
土地暨自然博物館係由海島市政廳籌建，喺1997年3月21號開放。佢係路環第一個自然博物館，而家博物館由市政署管轄。

設施
呢個博物館有兩座場館共五個展區，面積有57平方米，藏有300幾件收藏品，入場唔使錢。
第一展區介紹澳門地理位置同氣候、樹木價值同功能、水嘅重要性同侵蝕嘅成因同影響等情況。
第二展區介紹以前澳門離島區農牧業嘅情況同使用工具。
第三展區係一片空地，喺兩個場館之間，展示鋤地、灌溉、打禾同磨谷等不同農業生產活動嘅造型。
第四展區展示一個小型紅樹林種植池，介紹澳門紅樹林。紅樹林曾經遍佈路氹連貫公路一帶水域，係澳門生態環境不可缺失嘅重要部分。
第五展區陳列中國傳統中藥系列，設有視聽器介紹唔同中藥嘅效能，又展出樹木圖片、畫像同標本介紹海島重植林木情況。另外，展區都有陳列澳門多種特有嘅植物樣本，同展示出同世界各地相關部門交換種子情況。介紹其中一粒喺塞舌爾群島地球上已知嘅最大種籽標本。另外，設有灌輸保護環境同生物種群等相關展板。
吳韋達

吳韋達，台灣時代力量政治人物。
吳韋達喺2018年代表時代力量參選彰化縣議員，當年11月以8,721票當選成為時代力量彰化縣議員。但係喺2022年返嚟，佢尋求連任嘅時候竟然以8票之差輸咗選。
不過，該區得票最後一名當選人，無黨籍議員林茂明，之後被揭發買票，2023年4月一審被判當選無效。根據選罷法嘅規定，如果喺第二次上訴中被判當選無效，咁林茂明議員嘅資格就會被取消，而吳韋達會接替佢嘅位置。
吳雲甫

吳雲甫（粵拼：ng4 wan4 pou2，英文：Aurelien Wan Po Ng，1981年9月17號—）係香港藝人，無綫電視旗下經理人合約藝員。

早年
吳雲甫喺香港出世，籍貫廣東恩平，1996年同屋企人移民加拿大多倫多。

參軍
吳雲甫喺2000年參加咗加拿大陸軍兩年。隸屬加軍中部第32旅 ｢The Lorne Scots｣（皮爾－德化林－荷頓團）第三營第三隊伍任職後備步兵一等兵，但喺2002年一次冬季演習受咗傷，又因為功課忙而退伍。

讀書
2002入咗加拿大約克大學讀書，又入咗約克大學中文辯論學會。2006年視覺藝術榮譽學士畢業。畢業之後，又去佐治布朗學院修讀平面設計。

做模特兒
2006年加入咗 Phoenix Model 做模特兒，而加入呢行，做過 Phoenix Model、Alice Ko fashion tour 2006、Icon Model Management。

加入廣播、演藝行業
2006年吳雲甫參加咗多倫多加拿大中文電台嘅廣播演藝訓練班。之後又參加加拿大中文電台 FM88.9 主辦嘅《超級新星全能藝人選拔賽》；重攞埋《最受現場觀眾歡迎獎》，之後入咗加拿大中文電台做嘢，參加唔同類型電台節目。
2007年，因為加入電台工作而暫停佐治布朗學院嘅學業，同年重入埋新時代電視新聞部做體育新聞主播。
佢喺幾個電視商業廣告做過主角，啲廣告喺加拿大新時代電視出街。喺加拿大中文電台做過電台節目主持、新時代電視電視節目，又為加拿大福特Focus汽車、萬錦市三菱車行、JCV 珍珠園拍咗電視廣告。

返香港
返香港之後，2009年1月為香港渣打銀行拍平面廣告，同年重幫香港吉之島百貨做廣告，3月又喺馬灣主題公園電影挪亞方舟入面演挪亞第三個仔雅弗。又為香港海洋公園史前夏水禮飾演恐龍帝國嘅一個史前古代人喺度噴水嘅電視廣告。

香港先生
2009年6月吳雲甫參加2009年香港先生選舉重入埋決賽，成為盛年組第10號嘅候選人。。吳雲甫係香港先生選舉嘅熱門之一。
6月尾，有個別傳媒喺網上揾到吳雲甫男扮女裝嘅舊相，話吳雲甫有「易服癖」同「變態」，又話吳雲甫喺加國嗰陣「行為放蕩」。吳雲甫即刻返去TVB香港先生嘅個人Blog 度澄清 。其實所謂嘅「易服癖」只係佢喺2006年12月參加咗加拿大中文電台嗰個《超級新星全能藝人選拔賽》中一個文藝表演嘅趣喜劇角色，憑住嗰次表演，佢重攞埋《最受現場觀眾歡迎獎》。之後，香港先生監製何小慧同傳媒講話無綫電視已經接納吳雲甫嘅解釋。吳雲甫同其他參賽者重俾電視廣播有限公司業務總經理陳志雲讚佢哋「內外兼備、智商高、識得面對負面新聞」。
吳青峰

吳青峰（粵拼：ng4 cing1 fung1；英文：Wu Tsing-fong；1982年—）係臺灣男歌手、作詞人、作曲人、編曲人，喺台北市出世，係「蘇打綠」樂團創始團員同主唱，亦係樂團內主要嘅詞曲創作者。佢幫多位華語歌手創作，個人多次入圍「金曲獎」同「流行音樂全金榜」等音樂獎，並攞埋2007年第18屆金曲獎「最佳作曲人獎」、2016年第27屆金曲獎「最佳作詞人獎」等獎。
2019年11月24號，青峰舉行咗第一場個人演唱會《太空備忘記》。

詞曲創作
吳青峰喺1999年寫咗人生第一隻歌──《窺》，佢憑住呢隻歌喺高三嗰陣攞到附中天韻獎。之後，佢不斷創作，發表同未發表嘅詞曲累積有成幾百首，所屬嘅蘇打綠樂團有九成以上嘅歌都由佢寫。同時佢都幫圈內藝人好友作詞或曲，以下表列出。

《歌手2019》
2019年1月，加盟湖南衛視《歌手2019》、為首發歌手，喺4月12號總決賽攞亞軍。